**PÁLYÁZATI KIÍRÁS**

**A Rotary Club Hódmezővásárhely ösztöndíj pályázatot hirdet a 2017-2018-as tanévre, Hódmezővásárhelyen és környékén élő, középfokú intézménybe járó tehetséges, jó tanulmányi eredménnyel rendelkező, az ösztöndíjra rászoruló tanulók számára.**

**A pályázat célja:** Támogatás nyújtása olyan jó tanuló, tehetséges diákoknak akiknek tehetségük kibontakoztatásához szükség van ösztönzésre, segítségre és akiknek szociális helyzetük indokolja az ösztöndíj odaítélését.

**Az elnyerhető ösztöndíj:** 50.000.-Ft, azaz ötvenezer forint.

**A pályázat beadási határideje:** 2017. november 10.

**A pályázat benyújtásának módja és helye:** Pályázni a kitöltött űrlap és a szükséges dokumentumok megküldésével lehetséges. Az űrlap kitölthető és nyomtatható az „Ösztöndíj pályázat” fül alatt, vagy letölthető a „Dokumentumok” fül alatt.

**Posta cím: *Rotary Club Hódmezővásárhely***

 ***6800 Hódmezővásárhely, Zrínyi u. 2.***

 ***Gingko Hotel***

A támogatásra elkülönített összeg 1.000.000.-Ft, azaz egymillió forint.

A pályázatokat a Rotary Club hódmezővásárhelyi tagjai bírálják el. Az elbíráláson csak a hiánytalanul kitöltött pályázatok vesznek részt.

A nyertes pályázókat személyesen értesítjük. Az ösztöndíjak ünnepélyes átadására a hódmezővásárhelyi városi rendezvények keretén belül, az Adventi gyertyagyújtások alkalmával kerül sor.

Sikeres pályázatírást kívánok!

Hódmezővásárhely, 2017. október 10.

 Rotary Club

Hódmezővásárhely